Ongebakte sjokoladetert | SARIE
Ongebakte sjokoladetert	deur Herman Lensing
Die Franse gebruik sjokolade-ganache – ’n mengsel van room en sjokolade – om truffels te maak of koeke te versier. Vir dié ongebakte sjokoladetert gebruik ons dit as vulsel. Dekadent!
Maak 1 groot tert
• 1 pakkie (200 g) Marie-koekies, fyngemaak
• 110 g (120 ml) botter, gesmelt
• 180 ml room
• 175 g bessies van jou keuse
Meng die koekiekrummels en genoeg botter tot die mengsel soos klam sand lyk. Spuit ’n broodpannetjie van 11 x 21 cm met kleefwerende kossproei, druk die koekiekrummels onderin en langs die kante vas, en sit dit in die yskas terwyl jy die vulsel maak. Gooi die room en botter in ’n middelslag-kastrol en verhit dit tot kookpunt. Gooi die warm roommengsel oor die gekapte sjokolade en roer tot glad voor jy dit in die tertkors giet. Sit dit vir 2-3 uur in die yskas om te stol. Sit dit voor met vars bessies.